മാർഗോട്ട് ഫോണ്ടെയ്ൻ

ഒരു ഇംഗ്ലീഷ് ബാലെ നർത്തകിയായിരുന്ന ദാം മാർഗോട്ട് ഫോണ്ടെയ്ൻ, ഡിബിഇ, മാർഗരറ്റ് എവ്‌ലിൻ ഡി ഏരിയാസ് എന്ന സ്റ്റേജ് നാമത്തിൽ അറിയപ്പെട്ടിരുന്നു. റോയൽ ബാലെയിൽ (മുമ്പ് സാഡ്‌ലേഴ്‌സ് വെൽസ് തിയറ്റർ കമ്പനി) നർത്തകിയായി അവർ തന്റെ കരിയർ മുഴുവൻ ചെലവഴിച്ചു. ഒടുവിൽ എലിസബത്ത് II രാജ്ഞിയുടെ ബാലെ കമ്പനിയിൽ ഏറ്റവും ശ്രദ്ധേയമായ ബാലെ നർത്തകിയായ പ്രൈമ ബാലെറിന അസ്സോളുട്ടയായി നിയമിക്കപ്പെട്ടു. നാലാം വയസ്സിൽ ബാലെ പാഠങ്ങൾ ആരംഭിച്ച അവർ ഇംഗ്ലണ്ടിലും ചൈനയിലും പഠിച്ചു. ഷാങ്ഹായിലെ അവരുടെ പരിശീലനം ജോർജ്ജ് ഗോഞ്ചറോവിനൊപ്പം ആയിരുന്നു. ഇത് റഷ്യൻ ബാലെയിൽ തുടരാൻ താൽപ്പര്യമുണ്ടാകാൻ കാരണമായി. പതിനാലാമത്തെ വയസ്സിൽ ലണ്ടനിലേക്ക് മടങ്ങിയ മാർഗോട്ടിനെ വിക്-വെൽസ് ബാലെ സ്കൂളിൽ ചേരാൻ നിനെറ്റ് ഡി വലോയിസ് ക്ഷണിച്ചു. 1935-ൽ അലീഷ്യ മാർക്കോവയ്ക്ക് ശേഷം കമ്പനിയുടെ പ്രഥമ ബാലെ നർത്തകിയാകുകയും ചെയ്തു. വിക്-വെൽസ് നൃത്തസംവിധായകൻ സർ ഫ്രെഡറിക് ആഷ്ടൺ, ഫോണ്ടെയ്‌നും പങ്കാളിയുമായ റോബർട്ട് ഹെൽപ്പ്മാനും വേണ്ടി നിരവധി ഭാഗങ്ങൾ എഴുതുകയും പങ്കാളിയോടൊപ്പം മാർഗോട്ട് 1930 മുതൽ 1940 വരെ ബാലെനൃത്തം അവതരിപ്പിക്കുകയും ചെയ്തു.

1946-ൽ കമ്പനി സാഡ്‌ലേഴ്‌സ് വെൽസ് ബാലെ എന്ന് പുനർനാമകരണം ചെയ്തുകൊണ്ട് കോവന്റ് ഗാർഡനിലെ റോയൽ ഓപ്പറ ഹൗസിലേക്ക് മാറി. അവിടെ അടുത്ത ദശകത്തിലുടനീളം ഫോണ്ടെയ്‌ന്റെ ഏറ്റവും കൂടുതൽ പങ്കാളിയായത് മൈക്കൽ സോംസ് ആയിരുന്നു. ചൈക്കോവ്സ്കിയുടെ ദി സ്ലീപ്പിംഗ് ബ്യൂട്ടിയിലെ കഥാപാത്രത്തിന്റെ അവതരണം ഫോണ്ടെയ്‌നിനും കമ്പനിയ്ക്കും വിവേചനപരമായ ഒരു അഭിനയഭാഗം ആയി മാറി. പക്ഷേ സിംഫണിക് വേരിയേഷൻസ്, സിൻഡ്രെല്ല, ഡാഫ്‌നിസ് ആന്റ് ക്ലോയി, ഒൻഡൈൻ, സിൽവിയ എന്നിവയുൾപ്പെടെ ആഷ്ടൺ സൃഷ്ടിച്ച ബാലെകൾക്കും മാർഗോട്ട് പ്രശസ്തയായിരുന്നു. 1949-ൽ അമേരിക്കയിലെ ഒരു പര്യടനത്തിൽ കമ്പനിയെ നയിച്ച അവർ ഒരു അന്താരാഷ്ട്ര താരമായി മാറി. രണ്ടാം ലോകമഹായുദ്ധത്തിനു മുമ്പും ശേഷവും, ബ്രിട്ടനിലെ ബാലെ അവതരണങ്ങളുടെ ടെലിവിഷൻ പ്രക്ഷേപണങ്ങളിൽ ഫോണ്ടെയ്ൻ അവതരിപ്പിക്കുകയും 1950 കളുടെ തുടക്കത്തിൽ ദി എഡ് സള്ളിവൻ ഷോയിൽ പങ്കെടുക്കുകയും ചെയ്തു. തന്മൂലം അമേരിക്കയിൽ നൃത്തത്തിന്റെ ജനപ്രീതി വർദ്ധിച്ചു. 1955-ൽ പനമാനിയൻ രാഷ്ട്രീയക്കാരനായ റോബർട്ടോ ഏരിയാസിനെ വിവാഹം കഴിക്കുകയും എൻ‌ബി‌സിയിൽ സംപ്രേഷണം ചെയ്ത ദി സ്ലീപ്പിംഗ് ബ്യൂട്ടി എന്ന തത്സമയ കളർ പ്രൊഡക്ഷനിൽ അവതരിപ്പിക്കുകയും ചെയ്തു. മൂന്നു വർഷത്തിനുശേഷം, മാർഗോട്ടും സോമസും ബിബിസി ടെലിവിഷൻ ചിട്ടപ്പെടുത്തിയ ബാലെ ദി നട്ട്ക്രാക്കറിൽ നൃത്തം ചെയ്തു. അവരുടെ അന്താരാഷ്ട്ര പ്രശംസയുടെയും നിരവധി ഗസ്റ്റ് ആർട്ടിസ്റ്റ് അഭ്യർത്ഥനകളുടെയും നന്ദിസൂചകമായി 1959-ൽ റോയൽ ബാലെ ഫോണ്ടെയ്‌നെ ഒരു ഫ്രീലാൻസ് നർത്തകിയാകാൻ അനുമതി നൽകി.

 ആദ്യകാല ജീവിതം (1919-1934) 
മാർഗരറ്റ് എവ്‌ലിൻ ഹുഖാം 1919 മെയ് 18 ന് സർറേയിലെ റീഗേറ്റിൽ ഹിൽഡ (നീ അച്ചേസൺ ഫോണ്ടസ്), ഫെലിക്സ് ജോൺ ഹുഖാം എന്നിവരുടെ മകളായി ജനിച്ചു.  ബ്രിട്ടീഷ്-അമേരിക്കൻ പുകയില കമ്പനിയിൽ പിതാവ് ബ്രിട്ടീഷ് മെക്കാനിക്കൽ എഞ്ചിനീയറായിരുന്നു.  അവളുടെ അമ്മ ഐറിഷ് വനിതയായ എവ്‌ലിൻ അച്ചേസന്റെയും ബ്രസീലിയൻ വ്യവസായിയായ അന്റോണിയോ ഗോൺവാൽവ്സ് ഫോണ്ടസിന്റെയും നിയമാനുസൃതമല്ലാത്ത മകളായിരുന്നു.  ഹുഖാമിന് ഒരു സഹോദരൻ ഉണ്ടായിരുന്നു. അവളുടെ ജ്യേഷ്ഠൻ ഫെലിക്സ്.  കുടുംബം ഈലിംഗിലേക്ക് താമസം മാറുകയും അവിടെ അമ്മ നാലുവയസ്സുള്ള മകളെ അവളുടെ സഹോദരൻ ഗ്രേസ് ബോസ്റ്റോവിനൊപ്പം ബാലെ ക്ലാസുകളിലേക്ക് അയച്ചു.  ഒരു ബാലെ വിദ്യാർത്ഥിക്ക് എന്താണ് പഠിക്കേണ്ടതെന്ന് മനസ്സിലാക്കുന്നതിനായി മകളോടൊപ്പം അടിസ്ഥാന പാഠങ്ങൾ പഠിപ്പിച്ചുകൊണ്ട് അവളുടെ അമ്മ ഹുഖാമിനൊപ്പം അവളുടെ ആദ്യ പാഠങ്ങളിൽ കൂടെയുണ്ടായിരുന്നു. കാലക്രമേണ, ഹിൽഡ മകൾക്ക് നിരന്തരമായ പിന്തുണയും മാർഗനിർദ്ദേശവും വിമർശനവും നൽകി. ഹുഖാമിന്റെ അവതരണങ്ങളിൽ പിന്നിൽ അറിയപ്പെടുന്ന ഒരു സാന്നിധ്യമായി മാറി. ഹുഖാമിന്റെ അധ്യാപകരിൽ നിന്നും സഹപ്രവർത്തകരിൽ നിന്നും "ബ്ലാക്ക് ക്വീൻ" എന്ന വിളിപ്പേര് അവൾ നേടി.  ചില കുട്ടികൾ ഒരു രക്ഷാകർത്താവിന്റെ ശ്രദ്ധയിൽപ്പെടാതിരിക്കാമെങ്കിലും, ഹുഖാമിന് അമ്മയുടെ സഹായവും "സ്വാഭാവികമായ വാത്സല്യവും" ലഭിച്ചു.

അവലംബം
Citations

ഗ്രന്ഥസൂചിക

 and 





 and 

പുറത്തേക്കുള്ള കണ്ണികൾ



 Margot Fonteyn at PeoplePlay UK
 Brief bio at "My Hero" project 
 The Margot Fonteyn Academy of Ballet 

വർഗ്ഗം:1991-ൽ മരിച്ചവർ
വർഗ്ഗം:1919-ൽ ജനിച്ചവർ
വർഗ്ഗം:ബാലെ നർത്തകർ